CELEX: 32011D0906(01)
Language: el
Date: 2011-06-15 00:00:00
Title: Απόφαση αριθ. S8, της 15ης Ιουνίου 2011 , σχετικά με τη χορήγηση τεχνητών μελών, μεγάλων βοηθητικών μηχανημάτων και άλλων παροχών σε είδος εξαιρετικής σημασίας, που αναφέρονται στο άρθρο 33 του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας  Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας

6.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/6
            
         ΑΠΌΦΑΣΗ αριθ. S8
   της 15ης Ιουνίου 2011
   σχετικά με τη χορήγηση τεχνητών μελών, μεγάλων βοηθητικών μηχανημάτων και άλλων παροχών σε είδος εξαιρετικής σημασίας, που αναφέρονται στο άρθρο 33 του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2011/C 262/06
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΕΙΑΣ,
   Έχοντας υπόψη το άρθρο 72, στοιχείο α), του κανονισμού (ΕΚ) αριθ. 883/2004, του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), σύμφωνα με το οποίο η Διοικητική Επιτροπή είναι υπεύθυνη για το χειρισμό όλων των διοικητικών θεμάτων ή των θεμάτων ερμηνείας, που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 (2),
   Έχοντας υπόψη το άρθρο 33, παράγραφος 2, του κανονισμού (ΕΚ) αριθ. 883/2004,
   Έχοντας υπόψη Ενεργώντας σύμφωνα με τους όρους, που προβλέπονται στο δεύτερο εδάφιο του άρθρου 71, παράγραφος 2, του κανονισμού (ΕΚ) αριθ. 883/2004,
   Εκτιμώντας τα ακόλουθα:
   
               (1)
            
            
               Το άρθρο 33, παράγραφος 1, του κανονισμού (ΕΚ) αριθ. 883/2004 συνιστά ασφαλιστική δικλείδα, που πρέπει να εφαρμόζεται κατά τη διάρκεια μιας χρονικής περιόδου, που ακολουθεί αμέσως μετά την αλλαγή της ισχύουσας νομοθεσίας, όσον αφορά στο συγκεκριμένο πρόσωπο.
            
         
               (2)
            
            
               Το εν λόγω άρθρο εφαρμόζεται, όταν ένα πρόσωπο, λόγω αλλαγής της ισχύουσας νομοθεσίας, ενδέχεται να χάσει το δικαίωμά του για παροχές ασθενείας σε είδος, οι οποίες είναι προσαρμοσμένες στις ειδικές προσωπικές ανάγκες του και βρίσκονται ήδη στο στάδιο της χορήγησής τους ή έχουν εγκριθεί αλλά δεν χορηγούνται ακόμη.
            
         
               (3)
            
            
               Μια τέτοια απώλεια θα μπορούσε να θεωρηθεί δυσανάλογη, λαμβανομένου υπόψη του χαρακτήρα των παροχών και της ιατρικής κατάστασης του συγκεκριμένου προσώπου,
            
         ΑΠΟΦΑΣΙΖΕΙ:
   Άρθρο 1
   Τα τεχνητά μέλη, μεγάλα βοηθητικά μηχανήματα και άλλες παροχές σε είδος εξαιρετικής σημασίας, που αναφέρονται στο άρθρο 33, παράγραφος 1, του κανονισμού (ΕΚ) αριθ. 883/2004 συνιστούν παροχές, οι οποίες:
   
               —
            
            
               είναι προσαρμοσμένες σε ειδικές προσωπικές ανάγκες,
            
         
               —
            
            
               βρίσκονται ήδη στο στάδιο της χορήγησής τους ή έχουν εγκριθεί αλλά δεν χορηγούνται ακόμη και
            
         
               —
            
            
               ορίζονται ή/και θεωρούνται ως τέτοιες από το κράτος μέλος, σύμφωνα με τη νομοθεσία του οποίου το ενδιαφερόμενο πρόσωπο είχε ασφαλισθεί, πριν υπαχθεί στη νομοθεσία κοινωνικής ασφάλειας, που εφαρμόζει άλλο κράτος μέλος.
            
         Ένας μη εξαντλητικός κατάλογος των παροχών, οι οποίες, όταν πληρούν τα κριτήρια που καθορίζονται ανωτέρω, πρέπει να θεωρούνται ως τέτοιες, περιλαμβάνεται στο παράρτημα της παρούσας απόφασης.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και εφαρμόζεται από τη δημοσίευσή της.
   
      
         
            Η πρόεδρος της Διοικητικής Επιτροπής
         
         Éva GELLÉRNÉ LUKÁCS
      
   
   
      (1)  ΕΕ L 166 της 30.4.2004, σ. 1 (Διορθωτικό ΕΕ L 200 της 7.6.2004, σ. 1).
   
      (2)  Κανονισμός (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τον καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας, ΕΕ L 284 της 30.10.2009, σ. 1.
   
      ΠΑΡΑΡΤΗΜΑ
      
         Τεχνητά μέλη
      
      
                  α)
               
               
                  ορθοπεδικές προθέσεις
               
            
                  β)
               
               
                  οπτικά βοηθήματα, όπως οφθαλμικές προθέσεις
               
            
                  γ)
               
               
                  οδοντικές προθέσεις (σταθερές και κινητές).
               
            
         Μεγάλα βοηθητικά μηχανήματα
      
      
                  δ)
               
               
                  αναπηρικές καρέκλες, ορθώσεις, υποδήματα και άλλα βοηθήματα για τη μετακίνηση, την όρθια στάση και το κάθισμα
               
            
                  ε)
               
               
                  φακοί επαφής, μεγεθυντικά και τηλεσκοπικά γυαλιά
               
            
                  στ)
               
               
                  ακουστικές και φωνητικές συσκευές
               
            
                  ζ)
               
               
                  νεφελοποιητές
               
            
                  η)
               
               
                  σφραγίσματα για χρήση στη στοματική κοιλότητα
               
            
                  θ)
               
               
                  ορθοδοντικά συστήματα.
               
            
         Άλλες παροχές σε είδος εξαιρετικής σημασίας
      
      
                  ι)
               
               
                  ειδικές ενδονοσοκομειακές θεραπείες
               
            
                  ια)
               
               
                  θεραπείες σε θέρετρα υγείας
               
            
                  ιβ)
               
               
                  θεραπευτική αποκατάσταση
               
            
                  ιγ)
               
               
                  συμπληρωματικά διαγνωστικά μέσα
               
            
                  ιδ)
               
               
                  κάθε επιδότηση για την κάλυψη μέρους των δαπανών για τις παροχές, που αναφέρονται ανωτέρω.